proxectonos/corpus_dominio_legal_administrativo_tmp huggingface dataset:
ORDE do 24 de febreiro de 1997 pola que se nomean os membros do xurado do Premio das Letras e das Artes de Galicia, convocado pola Orde do 7 de xaneiro de 1997.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 10/03/1997

O Decreto 258/1994, do 30 de setembro, (modificado no seu artigo 5 polo Decreto 286/1995 do 19 de outubro) polo que se crea o Premio das Letras e das Artes de Galicia, dispón no seu artigo 4 (publicada corrección de erros no DOG nº 13 do 19 de xaneiro de 1995) a composición do xurado do premio mediante proposta das institucións citadas na devandita disposición.
En cumprimento do citado artigo cómpre proceder ó nomeamento dos membros do xurado do Premio das Letras e das Artes de Galicia. Na súa virtude,
DISPOÑO:
Artigo 1º
Nomear presidente e membros do xurado do Premio das Letras e das Artes de Galicia as seguintes persoas:
1. Presidente:
Domingo García-Sabell Díaz, por delegación do conselleiro de Cultura e Comunicación Social.
2. Vocais:
Alfonso Zulueta de Haz, proposto polo Consello da Cultura Galega.
Marino Dónega Rozas, proposto pola Real Academia Galega.
Luis Iglesias Feijoo, proposto pola Universidade de Santiago de Compostela.
José Eduardo López Pereira, proposto pola Universidade da Coruña.
Xulio Pardellas de Blas, proposto pola Universidade de Vigo.
Julio A. Fernández Argüelles, proposto pola Real Academia de Belas Artes A Nosa Señora do Rosario.
Xosé Manuel López Vázquez, nomeado polo conselleiro de Cultura e Comunicación Social.
Constantino García Gómez, nomeado polo conselleiro de Cultura e Comunicación Social.
3. Secretario:
Homero José María Pérez Quintana, director xeral de Promoción Cultural.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 24 de febreiro de 1997.
Jesús Pérez Varela
Conselleiro de Cultura e Comunicación Social
1625
CORRECCIÓN de erros.-Orde do 3 de marzo de 1997 pola que se anuncian medidas de apoio ós corpos da policía local dos concellos de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 19/03/1997

Advertido erro na devandita orde, remitida para a súa publicación no DOG nº 51, do venres, 14 de marzo de 1997, cómpre efectua-la oportuna corrección:
Na páxina 2.329, no ANEXO I, no recadro de LEXISLACIÓN APLICABLE, onde di: «... corpos da policía local dos concellos da Comunidade Autónoma de Galicia.», debe dicir: «... corpos da policía local dos concellos de Galicia.».
1089
DECRETO 54/1997, do 20 de febreiro, polo que se aproba o escudo heráldico do Concello de Vilarmaior (A Coruña).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 19/03/1997

O Concello de Vilarmaior (A Coruña) considerou conveniente adoptar unhas armas ou brasón propio no que, coa simboloxía adecuada e conforme as tradicionais pautas de presentación dos emblemas heráldicos, se represente e perpetúe a súa propia peculiaridade. Para iso, e de acordo coas facultades que lle confiren as disposicións legais vixentes, elevou o informe histórico-heráldico, co seu correspondente brasonamento e representación gráfica, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais correspóndelle á Comunidade Autónoma galega, segundo o disposto no artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinte de febreiro de mil novecentos noventa e sete,
DISPOÑO:
Artigo único.-Aproba-lo escudo heráldico do Concello de Vilarmaior (A Coruña), que quedará organizado do seguinte xeito: de sinople (verde), unha banda de ouro (amarelo), cargada de tres crucetas patadas de gules (vermello) e acompañada de seis aneis de ouro. Ó timbre, coroa real pechada.
Santiago de Compostela, vinte de febreiro de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
1861
DECRETO 55/1997, do 20 de febreiro, polo que se aproba o escudo heráldico do Concello da Merca (Ourense).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 19/03/1997

O Concello de Merca (Ourense) considerou conveniente adoptar unhas armas ou brasón propio no que, coa simboloxía adecuada e conforme as tradicionais pautas de presentación dos emblemas heráldicos, se represente e perpetúe a súa propia peculiaridade. Para iso, e de acordo coas facultades que lle confiren as disposicións legais vixentes, elevou o informe histórico-heráldico, co seu correspondente brasonamento e representación gráfica, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais correspóndelle á Comunidade Autónoma galega, segundo o disposto no artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local; no regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia, e por propostas do conselleiro de Xustiza, Interior e Relacións Laborais e logo de deliberación do Consello da Xunta
de Galicia na súa reunión do día vinte de febreiro de mil novecentos noventa e sete,
DISPOÑO:
Artigo único.-Aproba-lo escudo heráldico do Concello da Merca (Ourense), que quedará organizado do seguinte xeito: de azur (azul), dúas faixas ondadas de prata (branco), acompañadas no alto de tres besantes de outo (amarelo), e na punta dunha cruceta patada de prata (branco), flanqueada doutros dous besantes de ouro; bordura de prata, con doce aspas de azur. Ó timbre, coroa real pechada.
Santiago de Compostela, vinte de febreiro de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
2034
RESOLUCIÓN do 11 de marzo de 1997, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0000256/1997, interposto por Green School, S.L., sobre convocatoria de axudas económicas para o curso 1996-1997 a unidades que escolaricen alumnos de educación infantil.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/03/1997

O día 6 de marzo de 1997 a Consellería de Educación e Ordenación Universitaria recibe da sección primeira da Sala do Contencioso-Administrativo, do Tribunal Superior de Xustiza de Galicia, a providencia pola que se admite o recurso contencioso-administrativo nº 01/0000256/1997, interposto por Green School, S.L. contra orde da Consellería de Educación e Ordenación Universitaria do 8 de novembro de 1996 (DOG 16-12-1996), sobre convocatoria de axudas económicas curso para o 1996-1997 a unidades que escolaricen alumnos de educación infantil.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, ca que se notifica para xeral coñecemento a tódalas persoas interesadas no procedemento e se emprazan para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 11 de marzo de 1997.
Máximo García Serrano
Secretario xeral da Consellería de Educación e Ordenación Universitaria
1816
RESOLUCIÓN do 4 de marzo de 1997, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0000123/1997, interposto por Miguel Ángel Enríquez Echevarría.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/03/1997

O 21 de febreiro de 1997 a Consellería de Educación e Ordenación Universitaria recibe da sección primeira da Sala do Contencioso-Administrativo, do Tribunal Superior de Xustiza de Galicia, a providencia polo que se admite o recurso contencioso-administrativo número 01/0000123/1997, interposto por Miguel Ángel Enríquez Echevarría, contra acordo do director xeral de Ordenación Educativa e de Formación Profesional da Consellería de Educación y Ordenación Universitaria, do 28-10-1996, sobre denegación de indemnización de gastos de viaxe e mantemento por asistencia a curso de especialización en educación física.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á refe
rida sala, o que se notifica para xeral coñecemento a tódalas persoas interesadas no procedemento, e emprázaselles para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 4 de marzo de 1997.
Máximo García Serrano
Secretario xeral da Consellería de Educación e Ordenación Universitaria
1810
RESOLUCIÓN do 10 de marzo de 1997 pola que se inscribe a Associação de Cofrades e Amigos do Caminho de Santiago de Compostela no Rexistro de Entidades de Promoción do Camiño de Santiago.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 31/03/1997

Examinada a solicitude de inscrición no Rexistro de Entidades de Promoción do Camiño de Santiago, presentada pola Associaçao de Cofrades e Amigos do Caminho de Santiago de Compostela, con data 6 de marzo de 1997.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Xerencia de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Associaçao de Cofrades e Amigos do Caminho de Santiago de Compostela quede inscrita no Rexistro de Entidades de Promoción do Camiño de Santiago co número 0972.
Santiago de Compostela, 10 de marzo de 1997.
Jesús Pérez Varela
Conselleiro de Cultura e Comunicación Social
1674
CORRECCIÓN de erros.-Orde do 26 de decembro de 1996, das consellerías da Presidencia e Administración Pública e de Economía e Facenda, pola que se modifica a relación de postos de traballo da Consellería de Cultura e Comunicación Social.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 31/03/1997

Advertidos erros na devandita orde, publicada no DOG nº 252, do 27 de decembro de 1996, cómpre face-las oportunas correccións:
-Na páxina 11.864, no centro de destino «Delegación Provincial da Coruña», no posto «CU.C99.10.000.15001.006. Posto base grupo A», na columna «Titulación académica» debe suprimirse «2001».
-Na páxina 11.865, no centro de destino «Arquivo do Reino de Galicia», no posto «CU.C99.40.301.15001.028. Auxiliar administrativo», na columna «Observacións» debe suprimirse «Ocupado laboral fixo».
-Na páxina 11.868, no centro de destino «Biblioteca Pontevedra», no posto «CU.C99.40.101.36001.006. Técnico medio bibliotecas», na columna «Complem. específico», onde di «524.508», debe dicir «491.748».
-Na páxina 11.871, no centro de destino «Museo Belas Artes da Coruña», o posto «CU.C99.40.201.15001.053. Vixilante de Arquivos, bibliotecas e museos», na columna «Observacións», debe dicir «Xornada mañá ou tarde».
-Na páxina 11.873:
No centro de destino «Biblioteca Ourense», no posto «CU.C99.40.101.32001.030. Auxiliar de Arquivos e Bibliotecas», na columna «Observacións», debe dicir «Xornada mañá ou tarde».
No centro de destino «Museo Ourense», no posto «CU.C99.40.201.32001.020. Restaurador», na columna «Observacións», debe dicir «Xornada mañá ou tarde».
-En tódolos postos de «Auxiliares de Arquivos e bibliotecas» na columna «Categoría», onde di «34», debe dicir «35».
-En tódolos postos de «Auxiliares de Museos» na columna «Categoría», onde di «35», debe dicir «36».
-En tódolos postos de «Vixilantes de Arquivos, Bibliotecas e Museos», na columna «Categoría», onde di «15», debe dicir «10e».
2201
CORRECCIÓN de erros.-Orde do 3 de decembro de 1996, das consellerías da Presidencia e Administración Pública e de Economía e Facenda, pola que se modifica a relación de postos de traballo da Consellería de Industria e Comercio.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 31/03/1997

Advertidos erros na devandita orde, publicada no DOG nº 252, do 27 de decembro de 1996, cómpre face-las oportunas correccións:
-Na páxina 11.857, no centro de destino «Laboratorio de Consumo de Galicia (A Coruña)», debe suprimirse o posto con código «IC.A01.00.200.15001.050. Mozo/a».
-Na páxina 11.859, no centro de destino «Unidade de Consumo de Vigo», debe suprimirse o posto con código «IC.A99.20.000.36560.038. Conductor».
-Na páxina 11.860, no centro de destino «Laborat. de Consumo de Galicia (A Coruña)», debe suprimirse o posto con código «IC.C99.10.104.15001.020. «Mozo».
-Na páxina 11.861, no centro de destino «Unidade de Consumo (Vigo)», debe suprimirse o posto con código «IC.C99.20.000.36560.028. Conductor».
2367
RESOLUCIÓN do 24 de febreiro de 1997 pola que se inscribe a Asociación Cultural Camino de Sant-Yago no Rexistro de Entidades de Promoción do Camiño de Santiago.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 04/03/1997

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Cultural Camino de Sant-Yago, con data 19 de febreiro de 1997.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da xerencia de promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Cultural Camino de Sant-Yago quede inscrita no Rexistro de Entidades de Promoción do Camiño de Santiago co número 070.
Santiago de Compostela, 24 de febreiro de 1997.
Jesús Pérez Varela
Conselleiro de Cultura e Comunicación Social
589
RESOLUCIÓN do 10 de febreiro de 1997 pola que se inscribe a Orden de los Caballeros del Camino de Santiago no Rexistro de Entidades de Promoción do Camiño de Santiago.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 04/03/1997

Examinada a solicitude de inscrición no Rexistro de Entidades de Promoción do Camiño de Santiago, presentada pola Orden de los Caballeros del Camino de Santiago, con data de 5 de febreiro de 1997.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da xerencia de promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Orden de los Caballeros del Camino de Santiago quede inscrita no Rexistro de Entidades de Promoción do Camiño de Santiago, co número 069.
Santiago de Compostela, 10 de febreiro de 1997.
P.D. (Orde 24-6-1996)
Jesús Pérez Varela
Conselleiro de Cultura e Comunicación Social
1487
CORRECCIÓN de erros.-Orde do 14 de xaneiro de 1997 pola que se modifica a do 30 de xuño de 1992, pola que se aproba o modelo de autoliquidación das taxas da Comunidade Autónoma de Galicia e se establece a utilización de efectos timbrados para o pagamento das taxas por servicios administrativos de compulsa de documentos e de validación de poderes e documentos acreditativos de lexitimación.
CONSELLERÍA DE ECONOMÍA E FACENDA — I. DISPOSICIÓNS XERAIS — 21/02/1997

Advertidos erros na dita orde, publicada no DOG nº 19, do mércores, 29 de xaneiro de 1997, cómpre efectua-las seguintes rectificacións:
Na páxina 936, no punto 06 Política Territorial, Obras Públicas e Vivenda, nos códigos 10 Grupo de Portos, 11 Grupo de Portos A Coruña Norte, 12 Grupo de Portos A Coruña Sur e 15 Augas de Galicia, cómpre engadir OA.
Na páxina 936, segunda columna, no punto 07 Educación e Ordenación Universitaria, onde di: «02 Ensinanzas Medias», debe dicir: «03 Ensinanzas Medias».
Na páxina 937, no punto 14 Familia, Muller e Xuventude, no código 05 Servicio Galego de Promoción e Igualdade do Home e da Muller, cómpre engadir OA.
97-1093
CORRECCIÓN de erros.-Orde do 24 de outubro de 1996 pola que se dictan instruccións sobre o procedemento de solicitude e rexistro do libro de cualificacións de formación profesional, así como as normas para facilita-la tarefa dos centros para cubrilo.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 25/02/1997

Advertidos erros na orde que se cita, publicada no DOG nº 236, do 3 de decembro de 1996, é preciso efectua-la correspondente rectificación:
Na páxina 10.912, no anexo II, onde di: «Datos do libro de escolaridade do ensino básico».
Debe dicir: «Datos do libro de cualificacións de formación profesional».
CORRECCIÓN de erros.-Orde do 19 de decembro de 1996 pola que se regula a cualificación e avaliación dos alumnos e das alumnas que cursan o grao elemental das ensinanzas de danza e os graos elemental e medio das ensinanzas de música que se establecen na Lei orgánica 1/1990, do 3 de outubro, de ordenación xeral do sistema educativo.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 25/02/1997

Advertidos erros na orde que se cita, publicada no DOG nº 11, do 17 de xaneiro de 1997, cómpre efectua-la correspondente rectificación.
Na páxina 519 no anexo II onde di: asinado...
engadiráselle o seguinte cadro:
Nº de orde
Apelidos e nome do alumno (por orde alfabético)
Nacemento
Nacionalidade
Datos do libro de escolaridade das ensinanzas de música (1)
Data
Localidade
Provincia
País
Serie
Número
Nº de rexistro provincial
Observacións
(1) Cubrirao o Servicio de Inspección Técnica de Educación.
Nota: en caso de solicitude de duplicado do libro de escolaridade do ensino de música, farase constar tal circunstancia.
1105
ORDE do 15 de xaneiro de 1997, de desenvolvemento dos decretos 92/1996, do 29 de febreiro, e o 404/1996, do 7 de novembro, sobre características básicas e comúns de uniformidade das policías locais de Galicia.
CONSELLERÍA DE XUSTIZA, INTERIOR E RELACIÓNS LABORAIS — I. DISPOSICIÓNS XERAIS — 21/02/1997

Os decretos 92/1996, do 29 de febreiro, e o 404/1996, do 7 de novembro, sobre características básicas e comúns de uniformidade das policías locais de Galicia, desenvolven os artigos 1, 4, 5.1ºb) e 17.1º da Lei 3/1992, do 23 de marzo, de coordinación das policías locais.
As disposicións derradeiras primeiras dos devanditos decretos facultan ó conselleiro de Xustiza, Interior e Relacións Laborais para dicta-las disposicións necesarias para o seu desenvolvemento.
Co fin de clarexa-las descricións das características básicas e comúns de uniformidade das policías locais que se establecen nos devanditos decretos 92/1996 e 404/1996 e, en uso das atribucións que teño conferidas,
DISPOÑO:
Artigo único.-O deseño gráfico da uniformidade das policías locais, establecida nos decretos 92/1996, do 29 de febreiro, e no 404/1996, do 7 de novembro, é o que se indica no anexo a esta orde.
Disposición derradeira
Esta disposición entrará en vigor o día seguinte ó da súa publicación no Diario Oficial de Galicia.
Santiago de Compostela, 15 de xaneiro de 1997.
Jesús Carlos Palmou Lorenzo
Conselleiro de Xustiza, Interior e Relacións Laborais
1237
CORRECCIÓN de erros.-Decreto 454/1996, do 26 de decembro, polo que se establece un réxime de axudas á internacionalización da empresa galega.
CONSELLERÍA DE ECONOMÍA E FACENDA — I. DISPOSICIÓNS XERAIS — 24/02/1997

Advertidos erros no referido decreto, publicado no DOG nº 8, do 14 de xaneiro de 1997, procede face-las seguintes correccións:
Na páxina 379:
-No título do decreto, onde di: «... establécese un réxime de axudas á internacionalización da empresa galega.», debe dicir: «... establécese un réxime de axudas á expansión exterior da empresa galega».
Artigo 1º, onde di: «... á internacionalización da empresa galega...», debe dicir: «... á expansión exterior da empresa galega...».
Na páxina 380:
-Artigo 3º, apartado 2.a) última frase, onde di: «... xa sexa a través da constitución ou ampliación dos fondos propios de filiais estranxeiras participadas ó 100%,...», debe dicir: «... xa sexa a través da constitución ou ampliación dos fondos propios de filiais estranxeiras o capital dos cales pase a estar participado polo beneficiario en polo menos un 50%...».
1312
EMPRAZAMENTO do 23 de xaneiro de 1997, do Tribunal Económico-Administrativo da Comunidade Autónoma de Galicia para exame da reclamación presentada por Claudio César Silvent.
CONSELLERÍA DE ECONOMÍA E FACENDA — III. OUTRAS DISPOSICIÓNS — 13/02/1997

Intentada inutilmente a notificación domiciliaria do seguinte emprazamento, procédese á súa publicación de acordo co artigo 59.4º da Lei 30/1992, do 26 de novembro, de réxime xurídico das administracións públicas e do procedemento administrativo común, e dos artigos 83 e 86 do Real decreto 391/1996, do 1 de marzo, polo que se aproba o Regulamento de procedemento nas reclamacións económico administrativas.
Asunto: emprazamento.
Nº Rfa.: 299-C 96/1
Data da reclamación: 18-1-1996
Interesado: Claudio César Silvent.
Enderezo: r/ Príncipe nº 21. Ortigueira-A Coruña.
Este tribunal comunícalle que dispón dun prazo de 15 días, contados desde o día seguinte ó da publicación do presente emprazamento, para examina-lo expediente económico-administrativo incoado pola súa instancia.
No antedito prazo poderá formular escrito de alegacións, achegar probas e acompaña-los documentos ou dictames a que se refire o artigo 90 do Real
decreto 391/1996, do 1 de marzo, polo que se aproba o Regulamento de procedemento nas reclamacións económico-administrativas (BOE nº 72, do 23 de marzo de 1996)
Poderá examina-lo dito expediente nas dependencias desta secretaría situadas na Consellería de Economía e Facenda (1ª planta, Dirección Xeral de Tributos).
Santiago de Compostela, 23 de xaneiro de 1997.
Matías Alonso del Campo
Vocal do tribunal Económico-Administrativo da Comunidade Autónoma de Galicia
930
ORDE do 14 de xaneiro de 1997 que modifica a do 15 de xuño de 1995 pola que se completa a estructura normalizada do sistema de información sanitaria dos hospitais do Servicio Galego de Saúde.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 12/02/1997

A Orde do 2 de setembro de 1992 estableceu a estructura básica do sistema de información na área asistencial da atención especializada do Servicio Galego de Saúde. Con esta estructura vénse cumplindo o mandato establecido no artigo 23 da Lei xeral de sanidade polo que as administracións sanitarias crearían rexistros e elaborarían as análises de información necesarias para o coñecemento das distintas situacións das que poidan derivarse accións de intervención da actividade sanitaria.
A Orde do 15 de xuño de 1995, pola que se completa a estructura normalizada do sistema de información sanitaria dos hospitais do Servicio Galego de Saúde, establece un sistema de información e control da demanda de actividade programada na hospitalización e cirurxía, tanto para actividade propia como para a derivada a centros concertados.
Despois dun ano de funcionamento, considérase necesario axustar algúns aspectos que manifestanse como pouco operativos.
Polo tanto, no uso das facultades que me confiren os artigos 34 e 38 da Lei 1/1983, do 22 de febreiro, reguladora da Xunta e do seu Presidente, reformada pola Lei 11/1988, do 22 de outubro,
DISPOÑO:
Artigo único.
1º Engádese un novo artigo número 5 a Orde do 15 de xuño de 1995, coa seguinte redacción:
«Todolos informes e estudios elaborados pola Consellería de Sanidade e Servicios Sociais e o Servicio Galego de Saúde deberán aterse ós criterios establecidos na presente orde»
2º Modifícase o contido do primeiro parágrafo do apartado b), anexo II da Orde do 15 de xuño nos seguintes términos:
«b) Pacientes en lista de espera.
Recollería os pacientes que esperan por razóns estructurais, non contabilizándose, polo tanto, os que esperan por razóns médicas ou persoais. Estes pacientes son: ...».
3º Suprímese do anexo II, apartado b), da Orde do 15 de xuño, os criterios de baixa das colas de programación referidas cos numeros 11 (rexeitamento do traslado a centro privado) e 13 (rexeitamento do traslado a outro centro do Servicio Galego de Saúde).
Polo tanto, os criterios de baixa enumerados como 12, 14, 15 e 16 renuméranse como 11, 12, 13 e 14 respectivamente.
Santiago de Compostela, 14 de xaneiro de 1997.
José María Hernández Cochón
Conselleiro de Sanidade e Servicios Sociais
820
DECRETO 24/1997, do 6 de febreiro, polo que se dispón a substitución de representantes da Xunta de Goberno da Universidade de Vigo e dos intereses sociais no Consello Social da citada universidade.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 14/02/1997

O artigo 3 da Lei 5/1987, do 27 de maio, (DOG nº 103, do 2 de xuño), do Consello Social da Universidade e do Consello Universitario de Galicia determina a composición do Consello Social da Universidade. Pola súa banda, os artigos 5 e 6 da lei establecen o procedemento de designación dos membros do referido Consello Social.
Na Universidade de Vigo producíronse as baixas como representantes da Xunta de Goberno desa universidade no Consello Social de José Carlos Cermeño Iglesias, Milagros Cavada Nieto, Ricardo Varela Caride e Alfredo López Concepción, e a súa substitución, respectivamente, por Andrés Ramón Trillo García, nomeado novo xerente, Pedro Araújo Nespereira, Alejandro Gómez Soler e Emilio José Pérez González, para os efectos previstos no artigo 7 da Lei 5/1987. Do mesmo xeito, produciuse o relevo de Rogelio Mariño Leiro como membro do Consello Social en representación da Unión Xeral de Traballadores de Galicia e a renuncia, en función do establecido no artigo 8 da referida Lei 5/1987, de José Rojo Salgado, que fora nomeado pola Xunta de Galicia como membro do Consello Social da dita universidade en representación dos intereses sociais, e a súa substitución, respectivamente, por Benito Gama Calvo e Amador Vázquez Vázquez.
Así mesmo, recibíronse nesta consellería, en cumprimento do artigo 8, os documentos preceptivos por parte dos novos membros designados de non incorrer en incompatibilidade.
Por todo iso, por instancia das institucións correspondentes, e por proposta do conselleiro de Educación e Ordenación Universitaria, en cumprimento do artigo 7 da Lei 5/1987, e en uso das atribucións conferidas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, logo de deliberación do Consello da Xunta de Galicia, na súa reunión do día seis de febreiro de mil novecentos noventa e sete,
DISPOÑO:
Artigo único.
Nomear como membros do Consello Social da Universidade de Vigo a Andrés Ramón Trillo García, a Pedro Araújo Nespereira, a Alejandro Gómez Soler
e a Emilio José Pérez González en representación da Xunta de Goberno desta universidade e a Amador Vázquez Vázquez e a Benito Gama Calvo en representación dos intereses sociais.
Estas persoas substitúen, respectivamente, e polo mesmo concepto, a José Carlos Cermeño Iglesias, a Milagros Cavada Nieto, a Ricardo Varela Caride, a Alfredo López Concepción, a José Rojo Salgado e a Rogelio Mariño Leiro, que cesan como membros do Consello Social da Universidade de Vigo, agradecéndolle-los servicios prestados.
Disposición derradeira
O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, seis de febreiro de mil novecentos noventa e sete.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
1008
CORRECCIÓN de erros.-Decreto 447/1996, do 26 de decembro, polo que se establecen as bases para a homologación e integración funcional do persoal transferido á Xunta de Galicia dos centros sanitarios das corporacións locais, de persoal pertencente ó Servicio Galego de Saúde con vínculo xurídico funcionarial dos corpos e escalas da Administración especial sanitaria e corpos xerais e doutro persoal con vínculo laboral fixo.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 20/02/1997

Advertida a omisión dun parágrafo no devandito decreto publicado no DOG nº 3, do martes, 7 de xaneiro de 1997, cómpre efectua-la seguinte corrección:
-Na páxina 149, no artigo 1º, deberá inserirse entre os dous parágrafos xa existentes, un novo co seguinte teor:
«En todo caso, queda excluído das previsións do presente decreto o persoal dos corpos facultativo superior e de grao medio da Xunta de Galicia pertencentes á subescala de atención primaria, clases de médicos, practicantes e matronas titulares, que se rexen pola súa normativa propia».
139
DECRETO 25/1997, do 6 de febreiro, polo que se dispón o cesamento e o nomeamento de membros do Consello Escolar de Galicia.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 14/02/1997

De conformidade co disposto no artigo 5 da Lei 3/1986, do 18 de decembro, de consellos escolares de Galicia, no artigo 7 do Decreto 44/1988, do 11 de febreiro, polo que se desenvolve a dita lei e unha vez designados polos organismos representativos dos sectores con incidencia no ámbito educativo, por proposta do conselleiro de Educación e Ordenación Universitaria, logo da deliberación do Consello da Xunta de Galicia, na súa reunión do seis de febreiro de mil novecentos noventa e sete,
DISPOÑO:
Artigo 1º
Cesan como membros do Consello Escolar de Galicia as seguintes persoas:
1. En representación das centrais sindicais que, de acordo coa lexislación vixente, teñan a consideración de máis representativas en Galicia:
Felisa García Castro (CIG-Ensino).
Artigo 2º
Noméanse membros do Consello Escolar de Galicia, nas condicións determinadas no articulado da Lei 3/1986, do 18 de decembro, de consellos escolares de Galicia, ás seguintes persoas:
1. En representación das centrais sindicais que, de acordo coa lexislación vixente, teñan a consideración de máis representativas en Galicia:
Fernando Carrasco Mera (CIG-Ensino).
Disposición derradeira
O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, seis de febreiro de mil novecentos noventa e sete.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
1005
RESOLUCIÓN do 24 de xaneiro de 1997, da Secretaría Xeral da Consellería de Sanidade e Servicios Sociais, polo que se emprazan as partes interesadas no recurso contencioso-administrativo 3/9549/1996, interposto pola Asociación Nacional de Empresarios Depuradores de Moluscos contra o Decreto 399/1996, do 31 de outubro, polo que se regulan programas de control sanitario de moluscos bivalvos vivos (DOG número 225, do 18 de novembro).
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 14/02/1997

En consecuencia, esta secretaría xeral acorda, de conformidade co disposto no artigo 64 da Lei reguladora da xurisdicción contencioso-administrativa, a remisión do citado expediente administrativo. O que se notifica para xeral coñecemento de tódalas persoas interesadas no procedemento, que son emprazadas para que poidan comparecer como parte nos autos na sección terceira da referida sala, no prazo de nove días.
Santiago de Compostela, 24 de xaneiro de 1997.
Manuel Antonio Silva Romero
Secretario xeral da Consellería de Sanidade
e Servicios Sociais
845
RESOLUCIÓN do 30 de xaneiro de 1997, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0001706/1996, interposto por José Benito Míguez Rosendo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/02/1997

O 24 de xaneiro de 1997 a Consellería de Educación e Ordenación Universitaria recibe da sección primeira da Sala do Contencioso-Administrativo do Tribunal Superior de Xustiza de Galicia, a providencia pola que se admite o recurso contencioso-administrativo 01/0001706/1996, interposto por José Benito Míguez Rosendo, contra resolución por parte do director xeral de Ordenación Educativa e de Formación Profesional da Consellería de Educación a recurso ordinario, sobre denegación de indemnización por gastos de viaxe e mantemento.
En consecuencia, esta secretaría xeral acordou nesta data, e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento e emprázaselles para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de 9 días.
Santiago de Compostela, 30 de xaneiro de 1997.
Máximo García Serrano
Secretario xeral da Consellería de Educación
e Ordenación Universitaria
856
RESOLUCIÓN do 30 de xaneiro de 1997, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0001707/1996, interposto por Alfonso Lorenzo Vila.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/02/1997

O 24 de xaneiro de 1997 a Consellería de Educación e Ordenación Universitaria recibe da sección
primeira da Sala do Contencioso-Administrativo do Tribunal Superior de Xustiza de Galicia, a providencia pola que se admite o recurso contencioso-administrativo 01/0001707/1996, interposto por Alfonso Lorenzo Vila, contra resolución por parte do director xeral de Ordenación Educativa e de Formación Profesional da Consellería de Educación a recurso ordinario, sobre denegación de indemnización por gastos de viaxe e mantemento.
En consecuencia, esta secretaría xeral acordou nesta data, e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento e emprázaselles para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de 9 días.
Santiago de Compostela, 30 de xaneiro de 1997.
Máximo García Serrano
Secretario xeral da Consellería de Educación
e Ordenación Universitaria
915
RESOLUCIÓN do 30 de xaneiro de 1997, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0001709/1996, interposto por Julián José Amarelo Eijo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/02/1997

O 24 de xaneiro de 1997 a Consellería de Educación e Ordenación Universitaria recibe da sección primeira da Sala do Contencioso-Administrativo, do Tribunal Superior de Xustiza de Galicia, a providencia pola que se admite o recurso contencioso-administrativo número 01/0001709/1996, interposto por Julián José Amarelo Eijo, contra resolución por parte do director xeral de Ordenación Educativa e de Formación Profesional da Consellería de Educación a recurso ordinario, sobre denegación de indemnización por gastos de viaxe e mantemento.
En consecuencia, esta secretaría xeral acordou nesta data, e de conformidade co disposto no artigo 64 da Lei do 27 de decembro, reguladora da xurisdicción contencioso-administrativa, modificada pola Lei 10/1992, do 30 de abril, remitirlle o correspondente expediente administrativo á referida sala, o que se notifica para xeral coñecemento a tódalas persoas interesadas no procedemento e son emprazadas para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de 9 días.
Santiago de Compostela, 30 de xaneiro de 1997.
Máximo García Serrano
Secretario xeral da Consellería de Educación
e Ordenación Universitaria
97-929
RESOLUCIÓN do 31 de xaneiro de 1997, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0001800/1996, interposto por Margarita Ledo Andión.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/02/1997

Recibida da sección primeira da Sala do Contencioso-Administrativo do Tribunal Superior de Xus
tiza de Galicia providencia pola que se admite o recurso contencioso-administrativo número 01/0001800/1996, interposto por Margarita Ledo Andión, contra a Resolución do Conselleiro de Educación e Ordenación Universitaria, do 17 de outubro de 1996, desestimatoria de recurso ordinario contra a Resolución da Dirección Xeral de Universidades e Investigación do 31 de xullo de 1996 (DOG 16-8-1996) pola que se resolve o concurso público para a concesión de axudas para asistencia a congresos, simposios, seminarios ou cursos monográficos convocado no anexo V á Orde do 2 de maio de 1996 (DOG 14-5-1996).
Esta secretaría xeral acordou nesta data, e de conformidade co disposto no artigo 64 da Lei do 27 de decembro, reguladora da xurisdicción contencioso-administrativa, modificada pola Lei 10/1992, do 30 de abril, remitirlle o correspondente expediente administrativo á devandita sala, o cal se lles notifica para xeral coñecemento a tódalas persoas interesadas no procedemento e son emprazadas para que poidan constituírse en parte en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de 9 días.
Santiago de Compostela, 31 de xaneiro de 1997.
Máximo García Serrano
Secretario xeral da Consellería de Educación
e Ordenación Universitaria
97-1065
RESOLUCIÓN do 30 de xaneiro de 1997, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0001710/1996, interposto por Marta Luz Castro Suárez.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/02/1997

O 24 de xaneiro de 1997 a Consellería de Educación e Ordenación Universitaria recibe da sección primeira da Sala do Contencioso-Administrativo do Tribunal Superior de Xustiza de Galicia, a providencia pola que se admite o recurso contencioso-administrativo 01/0001710/1996, interposto por Marta Luz Castro Suárez, contra resolución por parte do director xeral de Ordenación Educativa e de Formación Profesional da Consellería de Educación a recurso ordinario, sobre denegación de indemnización por gastos de viaxe e mantemento.
En consecuencia, esta secretaría xeral acordou nesta data, e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento e emprázaselles para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de 9 días.
Santiago de Compostela, 30 de xaneiro de 1997.
Máximo García Serrano
Secretario xeral da Consellería de Educación
e Ordenación Universitaria
914
ORDE do 23 de xaneiro de 1997 pola que se clasifica un posto de traballo reservado a funcionarios de Administración local con habilitación de carácter nacional.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 12/02/1997

Por Decreto 415/1996, do 21 de novembro, apróbase a segregación de parte do termo municipal de Vilanova de Arousa, provincia de Pontevedra para a ulterior constitución dun concello novo e independente, que se chamará A Illa de Arousa.
Sendo necesario crear e clasifica-los postos de traballo de funcionarios de Administración local con habilitación de carácter nacional correspondentes ó concello que se constitúe e tendo en conta que, de conformidade co artigo 3 do antedito decreto 415/1996, a poboación do novo concello ascende a catro mil setecentos noventa e nove (4799) habitantes.
Esta consellería da Presidencia e Administración Pública, de conformidade co establecido no artigo 159.1º do Real decreto lexislativo 781/1986, do 18 de abril, e nos artigos 2 e 9 do Real decreto 1732/1994, do 29 de xullo, e no uso das facultades
que lle confire o artigo 13.2.17 da Lei 4/1988, do 26 de maio, da función pública de Galicia,
DISPÓN:
Clasifica-lo posto de traballo de secretaría do concello da Illa de Arousa, provincia de Pontevedra, reservado a funcionarios de Administración local con habilitación de carácter nacional, conforme se especifica a seguir:
Posto: secretaría.
Clase: terceira.
Subescala: secretaría-intervención.
Contra a presente orde, que é definitiva en vía administrativa, poderase interpoñer recurso contencioso-administrativo no prazo de dous meses, contados a partir do día seguinte ó da súa publicación no DOG, ante a Sala do Contencioso-Administrativo do Tribunal Superior de Xustiza de Galicia, conforme o disposto no artigo 58 da Lei reguladora da xurisdicción contencioso-administrativa do 27 de decembro de 1956, logo de comunicalo a esta consellería, segundo o previsto no artigo 110.3º da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 23 de xaneiro de 1997.
Dositeo Rodríguez Rodríguez
Conselleiro da Presidencia e Administración Pública
931
CORRECCIÓN de erros.-Orde do 13 de xaneiro de 1997 pola que se regulan os servicios e adxudicación de estadías nas residencias de tempo libre dependentes da Consellería de Familia, Muller e Xuventude.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 12/02/1997

Advertido erro na devandita orde, publicada no Diario Oficial de Galicia nº 16, do 24 de xaneiro de 1997, cómpre face-las seguintes correccións:
Na páxina 810, (anexo II) na última quenda do mes de xullo da Residencia de Panxón, onde di: «Do 22 ó 31», debe dicir: «Do 22 ó 30».
758
RESOLUCIÓN do 30 de xaneiro de 1997, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0001714/1996, interposto por Xosé Luís Ramallal Rego.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/02/1997

O 24 de xaneiro de 1997 a Consellería de Educación e Ordenación Universitaria recibe da sección primeira da Sala do Contencioso-Administrativo, do Tribunal Superior de Xustiza de Galicia, a providencia pola que se admite o recurso contencioso-ad
ministrativo número 01/0001714/1996, interposto por Xosé Luís Ramallal Rego, contra resolución por parte do director xeral de Ordenación Educativa e de Formación Profesional da Consellería de Educación a recurso ordinario, sobre denegación de indemnización por gastos de viaxe e mantemento.
En consecuencia, esta secretaría xeral acordou nesta data, e de conformidade co disposto no artigo 64 da Lei do 27 de decembro, reguladora da xurisdicción contencioso-administrativa, modificada pola Lei 10/1992, do 30 de abril, remitirlle o correspondente expediente administrativo á referida sala, o que se notifica para xeral coñecemento a tódalas persoas interesadas no procedemento e son emprazadas para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de 9 días.
Santiago de Compostela, 30 de xaneiro de 1997.
Máximo García Serrano
Secretario xeral da Consellería de Educación
e Ordenación Universitaria
925
RESOLUCIÓN do 30 de xaneiro de 1997, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0001712/1996, interposto por José López Casal.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/02/1997

O 24 de xaneiro de 1997 a Consellería de Educación e Ordenación Universitaria recibe da sección primeira da Sala do Contencioso-Administrativo, do Tribunal Superior de Xustiza de Galicia, a providencia pola que se admite o recurso contencioso-administrativo número 01/0001712/1996, interposto por José López Casal, contra resolución por parte do director xeral de Ordenación Educativa e de Formación Profesional da Consellería de Educación a recurso ordinario, sobre denegación de indemnización por gastos de viaxe e mantemento.
En consecuencia, esta secretaría xeral acordou nesta data, e de conformidade co disposto no artigo 64 da Lei do 27 de decembro, reguladora da xurisdicción contencioso-administrativa, modificada pola Lei 10/1992, do 30 de abril, remitirlle o correspondente expediente administrativo á referida sala, o que se notifica para xeral coñecemento a tódalas persoas interesadas no procedemento e son emprazadas para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de 9 días.
Santiago de Compostela, 30 de xaneiro de 1997.
Máximo García Serrano
Secretario xeral da Consellería de Educación
e Ordenación Universitaria
927
RESOLUCIÓN do 30 de xaneiro de 1997, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0001708/1996, interposto por Emilio Abal Lorenzo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/02/1997

O 24 de xaneiro de 1997 a Consellería de Educación e Ordenación Universitaria recibe da sección primeira da Sala do Contencioso-Administrativo do Tribunal Superior de Xustiza de Galicia, a providencia pola que se admite o recurso contencioso-administrativo 01/0001708/1996, interposto por Emilio Abal Lorenzo, contra resolución por parte do director xeral de Ordenación Educativa e de Formación Profesional da Consellería de Educación a recurso ordinario, sobre denegación de indemnización por gastos de viaxe e mantemento.
En consecuencia, esta secretaría xeral acordou nesta data, e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión
do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento e emprázaselles para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de 9 días.
Santiago de Compostela, 30 de xaneiro de 1997.
Máximo García Serrano
Secretario xeral da Consellería de Educación
e Ordenación Universitaria
913